b'\n_START_ARTICLE_\nJosip Turk (duhovnik)\n_START_SECTION_\n\xc5\xbdivljenje in delo\n_START_PARAGRAPH_\nTurk je filozofijo in klasi\xc4\x8dno filologijo \xc5\xa1tudiral na Dunaju, Innsbrucku in Rimu; tu je 1919 doktoriral iz filozofije in 1923 iz teologije. Leta 1922 je bil v Ljubljani posve\xc4\x8den v duhovnika, med leti 1924/1925 pa je v M\xc3\xbcnchnu \xc5\xa1tudiral \xc5\xa1e pomo\xc5\xbene zgodovinske vede._NEWLINE_Turk je med leti 1926-1945 na Teolo\xc5\xa1ki fakulteti v Ljubljani predaval zgodovino Cerkve, od 1938 dalje kot redni profesor. Leta 1945 je emigriral v ZDA. Kot raziskovalec je Turk preu\xc4\x8deval predvsem zgodovino Cerkve in filozofije. Izdal je u\xc4\x8dbenik Cerkvena zgodovina (1930). Ob 800. letnici ustanovitve sti\xc5\xa1kega samostana je objavil odkritje in analizo prvotnega zakonika cistercijanskega reda Prvotna Charta caritatis (1942) in Cistericii statua antiquissima (1949).'